Erkki Keldo		
Majandus- ja Kommunikatsiooniministeerium	
	
 	18.03.2026 nr 2.1-9/668 - 1	

	

	
Taotlus Eesti Vabariigi omandis oleva kinnisasja Tallinna linnale võõrandamiseks		

Austatud Erkki Keldo	

Palume võõrandada Eesti Vabariigi omandis ja Majandus- ja Kommunikatsiooniministeeriumi valitsemisel oleva Kadaka tee T22 kinnisasja (kinnistusregistriosa nr 6404250, katastritunnus 78401:101:2221, pindala 6107 m2, sihtotstarve transpordimaa 100%) jagamisel tekkiv Kadaka tee T22 kinnisasi (ligikaudne pindala 3581 m2, sihtotstarve transpordimaa 100%) tasuta Tallinna linnale tema seadusest tulenevate ülesannete täitmiseks vajaliku maana.
Ettepanek Kadaka tee T22 kinnisasja võõrandamiseks esitati Tallinna Linnavaraameti 7. novembri 2025 kirjaga nr 2.1-9/4131-1.
Majandus- ja Kommunikatsiooniministeerium vastas 19. detsembri 2025 kirjaga nr 13-6/3808-3, mille kohaselt nõustuti võõrandama Tallinna linnale Kadaka tee T22 kinnisasjast ligikaudu 3580,7 m2 suurune ala (tee, kergtee ning piirnev roheala) ning märgiti, et kinnisasja jagamine tuleb korraldada ja kanda sellega seotud kulud Tallinna linnal. Maa- ja Ruumiametit on teavitatud, et Tallinna Linnavaraamet korraldab Kadaka tee T22 kinnisasja jagamist ja jagamisel tekkiva kinnisasja omandamist linnale.
Tallinna Linnavalitsuse 10. märtsi 2026 korraldusega nr 168 määrati Kadaka tee T22 kinnisasja jagamisel tekkivate kinnisasjade aadressid ja sihtotstarbed ning taotleti Tallinna linna omandisse Kadaka tee T22 kinnisasja jagamisel moodustatav Kadaka tee T22 kinnisasi. Eelnimetatud korraldus lisatud.
Tallinna Linnavolikogu 16. juuni 2022 määruse nr 10 „Volituste andmine Tallinna Linnavalitsusele ning linnavara valdkonnaga seotud Tallinna Linnavolikogu määruste muutmine” § 1 lõikega 1 volitati Tallinna Linnavalitsust taotlema riigivaraseaduse § 33 lõike 1 punktide 1, 11 ja 31 alusel  Eesti Vabariigi omandis olevate kinnisasjade Tallinna linnale võõrandamist.
Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesandeks korraldada linnas linna teede ehitamist ja korrashoidu, kui need ülesanded ei ole seadusega antud kellegi teise täita.
Tallinna linn vajab Kadaka tee T22 kinnisasja kohaliku omavalitsuse korralduse seaduse § 6 lõikest 1 tulenevate ülesannete täitmiseks – tänavarajatiste avalikuks kasutamiseks.
Tallinna linn on nõus tasuma taotletava kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1, § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 palume võõrandada Kadaka tee T22 kinnisasja jagamisel tekkiv Kadaka tee T22 kinnisasi tasuta Tallinna linna omandisse.

Lugupidamisega	

	
	
(allkirjastatud digitaalselt)	
Oliver Eglit	
ameti juhataja

	
Lisa:	Tallinna Linnavalitsuse 11.03.2026 korraldus nr 168	

Koopia:	Maa- ja Ruumiamet	

Hiie Kaber
6404301 hiie.kaber@tallinnlv.ee